Kamu bisa jelasin ke aku soal Universitas Hasanuddin dalam bahasa jawa?

Universitas Hasanuddin, dicekak Unhas, iku perguruan tinggi nagari ing Makassar, Sulawesi Kidul, Indonésia, kang madeg ing tanggal 11 Juni 1956. Rèktor ing taun 2006 yaiku Prof. Dr. dr. Idrus A. Paturusi, Sp.BO.

Perguruan tinggi iki wiwitané wujud pangembangan saka Fakultas Ékonomi Universitas Indonésia nalika Bung Hatta isih dadi Wakil Présidhèn. Kampus Unhas wiwitan dibangun ing Baraya utawa Kampus Baraya.

Nanging, awal taun 1980-an, nalika Rèktor dijabat Prof. Dr. Achmad Amiruddin, Kampus Unhas dipindhah menyang Tamalanrea, amarga Kampus Baraya wis dadi papan ing tengah kutha.

Saiki Kampus Unhas mapan ing areal kang jembaré 220 hèktar ing Tamalanrea kanthi manéka fasilitas. Wiwit lair ing pungkasan taun 2006 Fakultas ing Universitas hasanuddin nambah 1 wujud pamekaran saka Fakultas Pertanian lan Kehutanan yaiku Fakultas Kehutanan. Wektu iki wis dikembangaké kampus anyar UNHAS kang mligi kanggo Fakultas Teknik kang dumunung ing tilas pabrik kertas Gowa ing kabupatèn Gowa. Kampus anyar iki wiwit dianggo ing taun 2006 sanadyan isih sajeroning tahap renovasi lan pembangunan gedhong lan fasilitas.